Legal Document

Category: 279

Text:
31. ΑΝΑΓΚ. ΝΟΜΟΣ υπ’ αριθ. 1704 της 4/14 Απρ. 1939 Περί τροποποιήσεως και συμπληρώσεως του υπ’ αριθ. 33 του 1936 Α. Νόμου και των λοιπών νόμων «περί προστασίας του Εθνικού νομίσματος». Άρθρ.1.-Της παρά τω Υφυπουργείω Δημοσίας Υπηρεσίας Προστασίας Εθνικού Νομίσματος προΐσταται αξιωματικός Χωροφυλακής ή της Αστυνομίας Πόλεων έχων βαθμόν τουλάχιστον Ταγματάρχου ή Αστυνόμου Α΄ τάξεως, των δε τμημάτων Προΐστανται αξιωματικοί της Χωροφυλακής ή Αστυνομίας Πόλεων κατά λόγον τοπικής αρμοδιότητος εκάστου, λαμβανόμενοι εξ αποσπάσεως των  οικείων σωμάτων Ασφαλείας δι’ αποφάσεως του Υφυπουργού Δημοσίας Ασφαλείας. Το λοιπόν Προσωπικόν απαρτίζεται εξ οργάνων των Σωμάτων Χωροφυλακής, Αστυνομίας Πόλεων, Λιμενικών, ως επίσης και υπαλλήλων μονίμων του Υφυπουργείου Τύπου και Τουρισμού, Τελωνειακής και Ταχυδρομικής Υπηρεσίας, ως και μονίμων υπαλλήλων της Τραπέζης της Ελλάδος, ή του Υπουργείου Οικονομικών και της Εθνικής Οικονομίας και λαμβάνεται εξ αποσπάσεων εκ των οικείων σωμάτων ή Υπηρεσιών κατόπιν κοινής αποφάσεως του Υφυπουργού Δημοσίας Ασφαλείας και του αρμοδίου Υπουργού ή του Διοικητού της Τραπέζης της Ελλάδος. Ανάκλησις ή αντικατάστασις απεσπασμένου ενεργείται κατά τα διατεταγμένα ανωτέρω σχετικώς με την απόσπασιν αυτών. Άρθρ.10.-Παν πρόσωπον φυσικόν ή Νομικόν,  εκτός των εν άρθρ. 2 του Ν. 5422 αναφερομένων, δικαιούμενον να διεξάγη μετά του εξωτερικού  συνεννόησιν δια κρυπτογραφικών τηλεγραφημάτων, υποχρεούται όπως, παραδίδη εις το Τηλεγραφείον αντίγραφον του εις το Εξωτερικόν αποστελλομένου τηλεγραφήματος μετ’ ακριβούς μεταφράσεως αυτού και ενδείξεως του Κώδικος βάσει  του οποίου είναι τούτο συντεταγμένον. Οσάκις  δε καλείται υπό της Τραπέζης της Ελλάδος ή της αρμοδίας Υπηρεσίας Προστασίας Εθνικού Νομίσματος οφείλει αμελλητί να προσαγάγη πιστήν  μετάφρασιν  των  εκ  του εξωτερικού αποσταλέντων Σελ. 45 Προστασία του Νομίσματος 26.Β.α.31 αυτώ κρυπτογραφικών τηλεγραφημάτων, καθώς και τον κρυπτογραφικόν κώδικα, ον χρησιμοποιεί, ίνα ελέγχηται η ακρίβεια της μεταφράσεως και των τηλεγραφημάτων, άτινα αποστέλλει εκάστοτε εις το εξωτερικόν και εκείνων άτινα λαμβάνει εκείθεν. Άρθρ.11.-1.Επί των παραβάσεων του άρθρου 4 του υπ’ αριθ. 479 του έτους 1937 Α. Νόμου έχουσιν εφαρμογήν αι διατάξεις του υπ’ αριθ. 296/1936 Α. Νόμου. 2.Η υπό των εν άρθρ. 2 του υπ’ αριθ. 33/1936 Α. Νόμου αναφερομένων προσώπων παράβασις των διατάξεων του άρθρ. 2 του Α.Ν. της 6 Μαΐου 1935 «περί συμπληρώσεως των νόμων περί προστασίας του εθνικού νομίσματος» ως και του άρθρ. 4 του υπ’ αριθ. 479/1937 Α. Νόμου επάγεται δια τους υπευθύνους, πλην των κυρώσεων του υπ’ αριθ. 296/1936 Α. Νόμου και την δήμευσιν των αξιών, των οποίων επεχειρήθη η άνευ αδείας εισαγωγή ή εξαγωγή, απαγγελλομένη υποχρεωτικώς δια της καταδικαστικής αποφάσεως. Άρθρ.12.-Πας εν Ελλάδι εγκατεστημένος  και πραγματοποιών κέρδη, προμηθείας ή άλλας ωφελείας εις συνάλλαγμα εξ εργασιών διεξαγομένων εν Ελλάδι ή αμοιβάς εις συνάλλαγμα εκ παροχής εν Ελλάδι υπηρεσιών προς εγκατεστημένους εν τη αλλοδαπή ή μισθώματα εξ εκμισθώσεως ακινήτων κειμένων εν Ελλάδι, ή το τίμημα εκ πωλήσεως αυτών υποχρεούται όπως πωλή το συνάλλαγμα εις τινα των εξουσιοδοτημένων Τραπεζών εντός τριών μηνών από της εισπράξεως αυτού. Άρθρ.13.-(Αντικαθίσταται το άρθρ. 2 του Α.Ν. 800/1937 ανωτ. αριθ. 28). Άρθρ.14.-1.Οι παραβάται των διατάξεων των άρθρ. 6, 7, 8, 10, 12 και 13 του παρόντος Νόμου διώκονται και τιμωρούνται βάσει των διατάξεων του υπ’ αριθ. 296/1936 Α. Νόμου. 2.Εις ιδιώτας καταδίδοντας ή οπωσδήποτε συντελούντας εις την ανακάλυψιν λαθραίως εξαγομένου ή παρά τους Νόμους διαπραγματευομένου χρυσού ή ξένου συναλλάγματος ή λαθραίως εξαγομένων ή εισαγομένων δραχμών ή εξαγομένων ή εισαγομένων χρεωγράφων, κλπ., άνευ της κατά νόμον αδείας παρέχεται εν περιπτώσει καταδίκης του κατηγορουμένου και δημεύσεως του ποσού, ούτινος επειράτο η εξαγωγή ή εισαγωγή ή εγένετο διαπραγμάτευσις, αποφάσει του Υπουργού Δημοσίας Ασφαλείας ως αμοιβή ποσοστόν μέχρι 5% εκ του εις δραχμάς ισοτίμου των δημευομένων αξιών. Το ποσόν τούτο καταβάλλεται ευθύς ως η διατάσσουσα την δήμευσιν απόφασις καταστή αμετάκλητος. Σελ. 46 Άρθρ.15.-(Κυρούται σύμβασις μεταξύ του Ελληνικού Δημοσίου και Λαϊκής Τραπέζης περί παρατάσεως της προθεσμίας της δια του άρθρ. 3 της υπό του Α.Ν. 1555/1939 κυρωθείσης συμβάσεως, μέχρι της 30 Απρ. 1939). Άρθρ.2-Αι εν Αθήναις και Πειραιεί Υπηρεσίαι Προστασίας Εθνικού Νομίσματος διοικούνται παρά του προϊσταμένου της παρά τω Υφυπουργείω Δημοσίας Ασφαλείας υπηρεσίας Προστασίας Εθνικού Νομίσματος. Σελ. 44 Όργανα της Υπηρεσίας ταύτης διατίθενται υποχρεωτικώς δια την επιτήρησιν των αερολιμένων Φαλήρου και Μεγάλου Πεύκου καθώς και του αεροδρομίου Τατοΐου προς εφαρμογήν των Νόμων «περί προστασίας Εθνικού Νομίσματος». Άρθρ.3.-1.Η Υπηρεσία Προστασίας Εθνικού Νομίσματος έχει αποκλειστικήν αποστολήν την λήψιν παντός αναγκαίου εκτελεστικού μέτρου προς πρόληψιν εξαγωγής συναλλάγματος και την δίωξιν των παραβατών των περί προστασίας του Εθνικού νομίσματος και περιορισμού των εισαγωγών Νόμων. Ειδικώτερον δε α)Ασκεί έλεγχον και εποπτείαν επί των σιδηροδρόμων, ατμοπλοίων, αερολιμένων και εν γένει παντός συγκοινωνιακού μέσου και ενεργεί ερεύνας επί των αναχωρούντων ή αφικνουμένων επιβατών. β)Παρακολουθεί τα πρόσωπα, άτινα κατά τας πληροφορίας των οργάνων της παρέχουσιν υπονοίας ότι ασχολούνται είτε με την αγοραπωλησίαν συναλλάγματος, είτε εις την εξαγωγήν τούτου εις το Εξωτερικόν. γ)Ενεργεί κατά τας διατάξεις των ισχυόντων Νόμων και πάντοτε κατόπιν προηγουμένης εγγράφου διαταγής του Υφυπουργού της Δημ. Ασφαλείας ή προκειμένου περί επαρχιών του οικείου Γεν. Διοικητού ή Νομάρχου ερεύνας εις τα Γραφεία και τας κατοικίας παντός προσώπου φυσικού ή Νομικού, όπερ κατά πληροφορίας των οργάνων της, ως εκ του είδους της εργασίας του παρέχει σοβαράς υπονοίας ότι ασχολείται με την αγοραπωλησίαν ή εξαγωγήν συναλλάγματος και δ)Διεξαγάγει έλεγχον επί της αλληλογραφίας, εντύπων και δεμάτων του Εξωτερικού και παντός άλλου αντικειμένου διαχειριζομένου υπό της Ταχ. υπηρεσίας ως και επί των τηλεγραφημάτων και τηλεφωνικών συνδιαλέξεων προς πρόληψιν διαρροής Συναλλάγματος δια των μέσων τούτων. Την παρακολούθησιν των τηλεγραφημάτων και τηλεφωνικών συνδιαλέξεων εξωτερικής ανταποκρίσεως ενεργεί ειδικώτερον η αρμοδία υπηρεσία του Υφυπουργείου Τύπου και Τουρισμού. 2.Εις το έργον της τούτο η Υ.Π.Ε.Ν. βοηθείται υπό των κατά τόπους Αστυνομικών, Λιμενικών, Τελωνειακών και Διοικητικών Αρχών, αίτινες υποχρεούνται να παρέχωσι αυτή την συνδρομήν και συνεργασίαν αυτών οσάκις ζητηθή από αυτάς, καθώς και υπό της Τραπέζης της Ελλάδος, οι Διευθυνταί και το Προσωπικόν των Υποκαταστημάτων των οποίων δέον να ευρίσκωνται εν συνεχεί μετ’ αυτών συνεργασία. 26.Β.α.29-31 Προστασία του Νομίσματος Άρθρ.4.-Τα τμήματα Προστασίας Εθνικού Νομίσματος αλληλογραφούσιν απ’ ευθείας μετά του Υφυπουργείου Δημοσίας Ασφαλείας, όπερ καθίσταται δια του παρόντος Νόμου μόνον αρμόδιον δια την δίωξιν των παραβατών των νόμων περί προστασίας του εθνικού νομίσματος απαγορευομένης απολύτως οιασδήποτε αναμίξεως πάσης άλλης Αρχής, πλην της Δικαστικής. Επίσης αλληλογραφούσιν απ’ ευθείας και μετά των λοιπών Αρχών και Δημοσίων Υπηρεσιών και έχουσιν ως προς την δίωξιν των περί προστασίας του Εθνικού νομίσματος βεβαιουμένων παραβάσεων αρμοδιότητα Αστυνομικών Τμημάτων. Άρθρ.5.-Δια Β.Δ/τος εκδιδομένου προτάσει του Υφυπουργού Δημοσίας Ασφαλείας καθορισθήσονται τα της εσωτερικής Υπηρεσίας των Γραφείων αυτής, τα καθήκοντα και αι υποχρεώσεις των εις την Υπηρεσίαν ταύτην απεσπασμένων οργάνων, ως και πάσα λεπτομέρεια αποβλέπουσα εις την ομαλήν λειτουργίαν της υπηρεσίας ταύτης. Τα έξοδα εγκαταστάσεως και κινήσεως των οργάνων τούτων εν γένει προσδιοριζόμενα εκάστοτε από κοινού υπό της Διοικήσεως της Τραπέζης της Ελλάδος και του Υφυπουργείου Δημοσίας Ασφαλείας, βαρύνουσι την Τράπεζαν ταύτην, πλην της μισθοδοσίας του Προσωπικού, ήτις θα εξακολουθή παρεχομένη υπό των οικείων Υπηρεσιών των. Άρθρ.6.-Οι δι’ επιστολών ή άλλως οπωσδήποτε λαμβάνοντες εκ του εξωτερικού ξένον νόμισμα ή συνάλλαγμα εις τραπεζογραμμάτια, επιταγάς κλπ. οφείλουσι καλούμενοι υπό της αρμοδίας Αστυνομικής Αρχής να παρέχωσιν αυτή στοιχεία αποδεικνύοντα ότι κατέχουσιν ή διέθεσαν νομίμως το συνάλλαγμα. Άρθρ.7.-Οι λαμβάνοντες άδειαν αναχωρήσεως δια το εξωτερικόν εντός μηνός από της επανόδου των, οφείλουσι να προσαγάγωσιν προς έλεγχον τα διαβατήριά των εις την αρμοδίαν Υπηρεσίαν της Τραπέζης της Ελλάδος, την χορηγήσασαν την άδειαν αναχωρήσεως, υποχρεούμενοι συνάμα να εκχωρήσωσι και το περισσεύσαν εκ του χορηγηθέντος αυτοίς ξένου συναλλάγματος ποσόν. Οι λαμβάνοντες συνάλλαγμα, προκειμένου να αναχωρήσωσιν δια το εξωτερικόν, μη πραγματοποιούντες δε το ταξείδιόν των εντός δύο μηνών από της χορηγήσεως αυτοίς της αδείας των, οφείλουσι να επιστρέψωσι το τυχόν χορηγηθέν αυτοίς συνάλλαγμα εις την Τράπεζαν της Ελλάδος. Άρθρ.8.-1.(Πας ταξειδιώτης κατά την είσοδον και έξοδόν του εκ της Χώρας, οφείλει να δηλώση το ποσόν των ξένων νομισμάτων χρυσού ή εξωτερικού συναλλάγματος ή άλλων αξιών, το οποίον φέρει μεθ’ εαυτού). Η άνω υποχρέωσις κατηργήθη δια του άρθρ. 1 Ν. 2127/1952 (κατωτ. αρ. 48). 2.Απαγορεύεται απολύτως εις τους επιβάτας αμαξοστοιχιών, ατμοπλοίων, αεροπλοίων, αυτοκινήτων ή οιουδήποτε μεταφορικού μέσου, τους ταξειδεύοντας εις το εξωτερικόν να φέρωσιν μεθ’ εαυτών από της στιγμής της επιβιβάσεώς των επί του μεταφορικού μέσου οιονδήποτε μεν ποσόν χρυσού εις νομίσματα, πλάκας, ράβδους, ή αντικείμενα εκ χρυσού, ως ντούμπλαι, φλωριά κλπ., εξωτερικού δε συναλλάγματος πέραν του υπό της Επιτροπής συναλλάγματος χορηγηθέντος αυτοίς και αναγραφομένου επί των διαβατηρίων των ή ειδικού εντύπου, ως και ποσόν δραχμών ανώτερον του εκάστοτε προσδιοριζομένου ορίου. Επίσης απαγορεύεται εις τους ιδίους να φέρωσι μεθ’ εαυτών επιστολάς προοριζομένας δια την αλλοδαπήν, έστω και αν φέρωσιν επ’ αυτών το κεκανονισμένον ταχυδρομικόν τέλος, πλην αν αύται έχουσιν υποβληθή εις λογοκρισίαν. 3.Απαγορεύεται η υπό των σιδηροδρομικών υπαλλήλων καθώς και υπαλλήλων της Εταιρείας ΒαγκόνΛι ή Βαγκόν Ρεστωράν, ως και πάντων των βοηθητικών προσώπων των συνοδευόντων αμαξοστοιχίας, προοριζομένας δια την αλλοδαπήν, καθώς και η υπό των πληρωμάτων επιβαινόντων πλοίων εκτελούντων πλόας εξωτερικού, και υπό των πληρωμάτων των αεροπλοίων εκτελούντων διαδρομάς εξωτερικού, κατοχή οιουδήποτε ποσού συναλλάγματος πλέον του αναγραφομένου επί του φύλλου υπηρεσίας των, ή Ναυτικού φυλλαδίου των, ως εισαχθέντος παρ’ αυτών, ή δραχμών πέραν του ποσού του εκάστοτε καθοριζομένου δι’ αποφάσεως του Υφυπουργού Δημοσίας Ασφαλείας, καθώς και η κατοχή επιστολών προοριζομένων δια την αλλοδαπήν, έστω και αν φέρωσιν επ’ αυτών το κεκανονισμένον ταχυδρομικόν τέλος. Άρθρ.9.-(Προστίθενται παρ. 5-9 εις το άρθρ. 2 του Α.Ν. 33/1936, ανωτ. αριθ. 22).